ମୁମ୍ବାଇଃ ମୁମ୍ବାଇ କ୍ରୁଜ୍ ଡ୍ରଗ୍ସ ମାମଲାରେ ଆର୍ୟନ ଖାନଙ୍କୁ ଗତ ୩ ତାରିଖରୁ ଗିରଫ କରିଛି ଏନସିବି। ଆରୟନଙ୍କ ନିକଟରୁ କୌଣସି ଡ୍ରଗ୍ସ ମିଳିନଥିଲେ ମଧ୍ୟ ତାଙ୍କ ବନ୍ଧୁ ଅରବାଜ ମର୍ଚାଣ୍ଟଙ୍କ ନିକଟରୁ ୬ ଗ୍ରାମ ଡ୍ରଗ୍ସ ଜବତ ହୋଇଥିବା ଏନସିବ ଦର୍ଶାଇଥିଲା। ଆର୍ୟନ ଅରବାଜଙ୍କ ସହ ଥିବାରୁ ତାଙ୍କୁ ଗିରଫ କରାଯାଇଥିଲା।
ନୂଆଦିଲ୍ଲୀଃ ଟି-୨୦ ପରେ ଏବେ ୱାନ୍ଡେ କ୍ୟାପ୍ଟେନ୍ଶିପ ଛାଡ଼ିଲେ ବିରାଟ କୋହଲି। ତାଙ୍କ ସ୍ଥାନରେ ରୋହିତ ଶର୍ମାଙ୍କୁ କ୍ୟାପ୍ଟେନ୍ ଦାୟିତ୍ୱ ମିଳିଛି। ଏ ନେଇ ବିସିସିଆଇ ପକ୍ଷରୁ ସୂଚନା ଦିଆଯାଇଛି। ବିରାଟ ପୂର୍ବରୁ ଟି-୨୦ ଫର୍ମାଟ୍ରେ ଅଧିନାୟକ ପଦ ଛାଡ଼ିବା ପରେ ୱାନ୍ଡେରୁ ବି କ୍ୟାପ୍ଟେନ୍ଶିପ ଛାଡ଼ିବା ନେଇ ଚର୍ଚ୍ଚା ହୋଇଥିଲା।
ଭୁବନେଶ୍ବର : ଯାତ୍ରୀଙ୍କୁ ସୁବିଧାଜନକ ଯାତ୍ରା ଉପଲବ୍ଧ କରାଇବା ପାଇଁ ଡିସେମ୍ବର ୧୨ରୁ ଜାନୁଆରି ଶେଷ ସପ୍ତାହ ପର୍ଯ୍ୟନ୍ତ ଆସାମର ନ୍ୟୁ ତିନସୁକିଆ ଓ ପୁରୀ ମଧ୍ୟରେ ଏକ ସ୍ୱତନ୍ତ୍ର ଟ୍ରେନ୍ ଚଳାଇବାକୁ ପୂର୍ବତଟ ରେଳପଥ ପକ୍ଷରୁ ନିଷ୍ପତ୍ତି ନିଆଯାଇଛି। ନ୍ୟୁ ତିନସୁକିଆ-ପୁରୀ ସ୍ବତନ୍ତ୍ର ଟ୍ରେନ(୦୫୯୭୦) ୧୨ ତାରିଖରୁ ଜାନୁଆରି ୩୦ ପର୍ଯ୍ୟନ୍ତ ନ୍ୟୁ ତିନସୁକିଆରୁ ପ୍ରତି ରବିବାର ରାତି ୧୦ଟା ୩୦ରେ ଛାଡ଼ି ମଙ୍ଗଳବାର ପୂର୍ବାହ୍ନ ୧୧ଟାରେ ପୁରୀରେ ପହଞ୍ଚିବ।
